Cât este pensia medie în Armata Română și câți militari cu venit de peste 7000 de lei vor fi impozitați.
Aproximativ 4000 de militari pensionari, din totalul de 65.000, ar urma să fie impozitați cu 85% pentru sumele ce trec de 7.000 de lei. Pensia militară medie este de aproximativ 4.000 lei brut, dar şi acestea vor fi impozitate cu 10%. În 2019, cousturile cu pensiile militarilor au depășit 3 miliarde de lei.
Potrivit Minsterului Apărării Naționale, pensia medie a unui millitar este de 4.000 de lei, existând aproximativ 65.000 de pensionari militari. Aceştia sunt afectaţi de impozitul de 10%, întrucât orice pensie între 2.000-7.000 de lei va fi supusă taxării, conform legii care a trecut de Parlament.Dintre aceştia, 6% au pensii cuprinse între 7.000 şi 10.000 de lei. Asta înseamnă că aproximativ 4.000 de pensionari militari ar urma să fie în situaţia în care să fie impozitaţi cu 85% pentru sumele ce trec de 7.000 de lei, aşa cum au votat parlamentarii.Totodată, există aproximativ 1.700 de pensionari militari (un procent de 2,6%) care primesc pensii de peste 10.000 de lei lunar. În principiu, este vorba de foşti magistraţi militari sau foşti aviatori.Camera Deputaţilor a dat votul decisiv, miercuri, unui proiect de lege care prevede taxarea suplimentară a pensiilor şi indemnizaţiilor speciale. Astfel, pensiile care trec de 7.000 de lei ar urma să fie taxate cu 85% pentru sumele care trec de acest plafon.Ministrul Apărării, Nicolae Ciucă, a postat un mesaj în care transmite că susţine menţinerea pensiilor militarilor. Ministrul aminteşte că militarii sunt printre bugetarii cu cele mai mici salarii, chiar dacă se expun riscurilor, stau departe de familie şi pleacă în misiuni de război. În plus, militarilor le sunt restrânse mai multe drepturi, precum dreptul de a fi ales sau libertatea de exprimare.Incompatibilitatea de a avea alte venituri este încă un motiv pentru care Nicolae Ciucă nu susţine taxarea suplimentară a pensiilor militare.